પહેલાં ટી-શર્ટ પર એક જ જગ્યાએ સિંગલ કાર્ટૂન-પ્રિન્ટ આવતી, પણ હવે સિંગલને બદલે તમને આખા ટી-શર્ટ પર કાર્ટૂન-પ્રિન્ટ દેખાય છે. રિદ્ધિ ગાંધી કહે છે, ‘કાર્ટૂન-પ્રિન્ટની સાડીમાં તમને સાડીની કોઈ પણ જગ્યા પર એક જ કાર્ટૂન-કૅરૅક્ટર દેખાશે અથવા તો એક કાર્ટૂન-કૅરૅક્ટરની અલગ-અલગ મૂવમેન્ટને પ્રિન્ટ કરવામાં આવે છે. એ સિવાય સાડીમાં તમને માત્ર કાર્ટૂનની બૉર્ડર પણ જોવા મળે છે. આ કાર્ટૂન-પ્રિન્ટને પેઇન્ટ કરવામાં આવે છે તો ક્યારેક કાર્ટૂન-કૅરૅક્ટરની એમ્બ્રોઇડરી પણ કરવામાં આવે છે.’